དབུས་ཀྱི་༼གླིང་༽ཞེས་པའི་སྒྱུ་རྩལ་གྱི་འཕྲུལ་ཡིག་འདི་ནི་མཚོན་རྟགས་འདིའི་སྲོག་སྙིང་གཙོ་བོ་ཡིན་ལ།འདི་ལ་ཕྱི་ལྟར་ན།གླིང་དཀར་པོའི་མཚན་ཡིག་གིས་རང་ས་ཟིན་པར་བྱས་ཏེ་དུང་གཟུགས་སུ་གྲུབ་པར་བྱས་ཡོད་པ་ནི།ཁ་དོག་གིས་གླིང་སྡེ་སྤྱི་ལ་དཀར་པོ་གླིང་ཞེས་འབོད་པའི་རྣམ་པ་དང་།འཇིག་རྟེན་ན་དུང་སྒྲ་ཞེས་རྒྱང་སྐད་ཀྱི་མཆོག་ཏུ་གྱུར་བའི་བྱེད་ལས་ལྡན་ཕྱིར།ལས་རྟགས་ཀྱི་བདག་པོ་གླིང་ཞེས་པ་རང་གིས་རིག་འཛིན་རྒྱལ་པོ་དོན་འགྲུབ་ཨ་དཀར་འོད་ཀྱི་ཝེར་མའི་རྣམ་ཐར་རྟོགས་བརྗོད་རྒྱུན་འཛིན་ལས་རིགས་ཀྱི་རྣམ་པ་དུང་ལྟར་དཀར་ཞིང་།ངོ་བོ་ཚུལ་དང་མཐུན་པའི་སྒོ་ནས་གླིང་རྗེ་གེ་སར་རྒྱལ་པོའི་མཚན་སྙན་གྲགས་དང་རྣམ་ཐར་རྟོགས་བརྗོད་རིང་མོའི་མཛད་པ་ཕྲིན་ལས་ཀྱི་གྲགས་པ་དཀར་པོས་གླིང་བཞི་རི་རབ་དང་བཅས་པ་ཡོངས་སུ་སྤྲས་དང་སྤྲས་བཞིན་པའི་དེ་ཉིད་ལ་ཞབས་ཞུ་མངོན་གསལ་དོད་པོ་འབྱུང་ཐུབ་པའི་དན་རྟགས་མཚོན་པར་བྱས་ཡོད།